3 20 



mértékül szolgáljon az, hogy egy magyar hold répa bepermetezé- 

 séhez körülbelül 80 — 100 liter folyadék kell, a szerint, hogy milyen 

 a permetező és milyen ügyes az azt kezelő munkás. 



A másik ez idő szerint ajánlott méreg chlorbarium (barium- 

 chlorid), melyet e bogarak ellen első izben M o r a v e k J á n o s 

 urod. intéző hozott javaslatba. Eljárása az, hogy a mikor a répa 

 kikelt, eleinte csak a tábla széleit és pedig 2 IJ /o-os chlorbarium- 

 oldattal bepermetezzük, s ha a bogarak már a táblák közepén is 

 mutatkoznak, akkor bepermetezendök ezek is. 



Az oldat készítése egyszerű, a mennyiben a chlorbarium a 

 vízben könnyen oldódik s a permetezés is úgy történik, mint más 

 anyagokkal, de mindig csak száraz időben. Egy magyar holdra 

 ebből az anyagból körülbelül 100 — 120 liter szükséges Ha szüksé- 

 gessé válnék még egy másodszori permetezés, ezt akkor már 3%-° s 

 oldattal lehet tenni. 



A chlorbariumrnal fentebb közölt arányban bepermetezett 

 répa nem veszélyes sem a vadállományra, sem a házi állatokra. 

 Egyetlen rósz oldala, hogy a zsenge répapalánta levelének hegyét 

 egy keveset megtámadja. Ez a bántalom azonban csekély, mert a 

 növény azt csakhamar kiheveri. 



Minthogy ezek, az utóbb ajánlott anyagok (arzénsav és 

 chlorbarium) a répának való megóvására Magyarországban csak 

 most kerülnek nagyobb gyakorlati alkalmazásba, igen kívánatos, 

 hogy a gazdák az ezekkel az anyagokkal elért eredményről vala- 

 mint az alkalmazás módjáról a rn. kir. all. Rovartani Állomást 

 (Budapest V. kér. Nádor-utcza 28.) értesítsék. 



A Botys palüstralis Hb. életnjódja. 



E ritka molypille tudtommal csak déli Oroszországban, a 

 Balkánfélsziget északi részén, Magyarországon és Galicziában, a 

 hol gyakoribb, fordul elő. Életmódjára Brodyban akadtam rá, a 

 hová az 1 866-ki hadjárat befejezése után századommal áthelyez- 

 tettem. Október végén odaérkezvén, decz. 3-án is, mint egyébkor 

 szabad időmben, a környékre kirándultam, hogy azt entomologiai 

 szempontból megismerjem és flóráját lehetőleg tanulmányozzam. 

 Északnyugati irányban haladtam, egy vízárok mellett, a melyet 

 a mocsarakon át húztak. A föld keményen fagyva volt, de hó még 

 nem esett. 



